open-index/open-wikipedia-markdown huggingface dataset:
Unibersidad nin Anna

An **Unibersidad nin Anna** (Ingles: *Anna University*) sarong teknikal na unibersidad sa estado sa Tamil Nadu, Indya .  An mayor na kampus kaini yaon sa Guindy, sa siyudad nin Chennai. Ini natugdas kan 4 Septyembre 1978. Sa prinsipal na kampus igdi makukua an College of Engineering, Alagappa College of Technology, asin School of Architecture and Planning. Sa pag'onra ipinangaran ki   C. N. Annadurai, dating Pamayong Ministro nin Tamil Nadu an unibersidad

## Toltolan
Surah Al-Kawthar

An **Sūrat al-Kawthar** (Arabiko: سورة الكوثر‎) ("Dagya") iyo an ika-108 kapitulo nin Koran na pinakahalipot na kapitulo kaini. Igwang magkapirang magkakaibang opiniyon sa sirkumstansiyang pagpahayag kaini. Susog ki Ibn Ishaq, ini pinahayag sa Makka bago pa an Isra asin Miraj. 
## Mga bersikulong Arabiko


**بِسۡمِ اللهِ الرَّحۡمٰنِ الرَّحِیۡمِ **
# إِنَّاۤ  اَعۡطَیۡنٰـكَ  الۡکَوۡثَرَ 
# فَصَلِّ  لِرَبِّكَ وَ انۡحَرۡ 
# إِنَّ شَانِئَكَ ُهُوَ الۡاَبۡتَرُ 

## Palis
Sa Ngaran ni Allâh, ag Pinakamaugayon, an Pinakamaheherakon asin Biyo na Mamoot
 
1. Nanggad, iwinaras Niyamo saimo, O Muhammad, an hustong karahayan kaini sa kinaban asin sa Ibong na buhay, na kabilang kaini anm salog nin Kawthar sa Al-Jannah, na sa magka-ibong na pampang iyo an mga mga tolda na gibo sa  Perlas, asin an daga igdi musk, na an tubig igdi mas maputi pa ke4sa sa gatas asoin mas orog na mahamis pa kesa pukyutan.
 
2. Na kung kaya, magin tudok sa boot ka sa gabnos nin saimong pagsa-‘Salâh’ saimong ‘Rabb’ na Kaglalang, asin maghandog nin hayop bilang pag-aatang lamang Saiya.
 
3. Nanggad, an para saiya na naanggot saimo nagkaigwag nin ungis sa dara-dara mong giya asin asin liwanag, ipapangalad an anuman kadagyaan asin karahayan igdi sa kinaban asin sa Ibong na Buhay.
Shammuramat

Si **Shammuramat** o **Sammur-amat**  Emperatris nin Asiria kaidtong 811 BK&ndash;808 BK. Siya an biyuda ni Haring Shamshi-Adad V na namoon nin tolong taon sa trono nin Asirya. May mga ibang kronolohiya na posible na namoon siya poon 809 sundo' 792 BK.

## Toltolan
Aprikanang Pag'aadal

An **Aprikanang Pag'aadal**, o **Africana studies** (na may terminong espisipiko sa nasyonalidad_ arog kan  **African American studies** asin **Black Canadian studies**), sarong interdisiplinaryo akademika na primeramente nakatoon sa pag'aadal sa hitorya, kultura, asin politika kan mga banwang Aprikanong Itom, Aprikanong diaspora asin mismo kan kontinenteng Aprika. An hiwas kan adal kabarali an mga iskolar sa African-American, Afro-Canadian, Afro-Caribbean, Afro-Latino, Afro-European, Afro-Asian, African Australian, asin Afrikanong literatura, sikolohiyq, edukayon, asin dakul pang mga disiplina sa humanidades asin syensia sosyal. An kahiwasan nin adal naggagamit man nin manlaen-laen na tipo nin metodo nin pag'uugid.

## Toltolan
Frances Xavier Cabrini

Si **Frances Xavier Cabrini**  ( [or ] ; namundag **Maria Francesca Cabrini**; 15 Hulyo 1850&nbsp;– 22 Desyembre 1917), midbid asin inaapod man na **Mother Cabrini**, sarong prominenteng Italyano-Amerikanong madre sa Simbahan Katoliko Romano. Siya an kaenot-enoteng Amerikano na narekognisar kan Batikano komo sarong santa.

Si Cabrini tinugdas an Missionary Sisters of the Sacred Heart of Jesus (MSC), sarong institusyon na relihiyoso na sa ngonyan nagtatangro nin edukasyon, pag'asikaso sa salud, asin iba pang mga serbisyo para sa mga daing sukat sa 15 nasyon. Durante kan saiyang panahon, si Cabrini nakamukna nin 67 eskwelahan, mga paamponan asin iba pang mga institusyon na nagwawaras nin mga serbisyo sosyal sa Italya, sa Estados Unidos asin sa iba pang mga nasyon. Siya nagin kagalang-galang asin maimpluwensyang pigura sa herarkiya Katolika sa Estados Unidos asin Roma.

Namundag sa Italya, si Cabrini nag'imigrar sa Estados Unidos kan 1887. Dawa kan nagdadanay na mga anti-Italyanismo na sentimyento asin oposisyon sa laog kan Simbahan Katoliko, siya matrayumpong nakapundar nin mga charitable institutions sa Nweba York para sa mga pobreng Italyanong mga imigrante. Ngapit saiyang pinalakop an mga paghingowang ini sa ibang mga komunidad nin mga Italyanong imigrante sa kahiwasan kan Estados Unidos, asin mga lider Katoliko logod pighuhurot siya na magkaag man nin mga misyon sa Latin Amerika asin Europa.

## Toltolan
Deuda (genre)

An **Deuda** () o **Deuda Khel**  sarong Nepali na genre nin kanta asin bayle, na nagpoon kan komunidad nin khas asin pigtutugtog sa mga probinsya nin Sudurpashchim asin Karnali kan Nepal, siring man sa Dibisyon nin Kumaon kan estado nin Uttarakhand kan Indya.  An bayle ginigibo sa paagi nin pagkanta nin mga awit nin Deuda sa sarong sirkulo sa paagi nin pagkapot kan kamot kan lambang saro. Ini pigkokonsiderar bilang parte kan pamana kultural kan Probinsya nin Karnali.

An mga awit na Deuda popular na gayo sa Dailekh, Kalikot, Jumla, Achham, Bajang, Doti, Dadeldhura, Baitadi, Bajura asin Darchula. Ini ginigibo kan grupo nin lalaki asin babaye. Ini piggigibo sa mga kapiyestahan asin kapiyestahan arog kan Gaura Parva.

## Ginikanan-na-ngaran asin kasaysayan
An taga na deuda nangangahulugan na 1.5 .

An bayle inaapod na siring huli ta sa panahon nin pag-awit an mga tabay pighihiro sa pahilig na paagi. An awit na kinakanta sa bayle inaapod man na *nyaauli* sunod sa sarong gamgam. An bayle midbid bilang *Dhacha* sa distrito nin Jajarkot.

An porma nin bayle sinasabing nagpoon sa makasaysayan na Kahadian nin Khasa sa kababan nin Sinja kan distrito nin Jumla. Dangan an bayle ipinalakop sa palibot kan mga kataraid na rehiyon kan kababan.

## Pagganap

An mga lalaki asin babae nagpoporma nin lambang saro asin nagkakapotan nin kamot mantang nagbabarayle sa sarong sirkulo. An awit inaawit na mayong ano man na instrumento sa musika. An mga kanta na kinakanta mantang pigtutugtog an Deuda yaon sa tataramon na Khas na pigtataram sa palibot kan mga rehiyon sa harayo-sulnopan asin tahaw-sulnopan. An berso kan kanta nagsasalin-salin sa pag-ultanan kan hapot na iprinesentar kan grupong lalaki/babae asin an simbag kan kabaliktaran na grupo. Igwa nin manlain-lain na subgenre kan Deuda arog kan *Thadi Bhakha*, *Rateri*, *Hudkeuli* asin *Dhamari*.

### Awit
An awit na bayle kan Deuda inaawit sa bersong folk. Sa lado kan estruktura kan letra, ini igwa nin 14 na silaba na magkasunod. An mga kanta na kinakanta sa panahon kan Deuda pwedeng manlain-lain na klase arog kan politikal, sosyal, domestiko, romantiko, asin iba pa. An mga liriko liriko asin ritmiko an naturalesa. An iba sa mga liriko pwedeng igwa man nin mga elementong makasaysayan arog kan paglaladawan kan kusog nin boot kan mga tawong Nepal kan nakaagi. 

## Hilingon man

* Dhan Nach
* Maruni

## Mga toltolan
DWLV-FM

An **DWLV** (91.9 FM), nag'eere komo **91.9 BBS FM**, sarong istasyon nin radyo na pagsasadiri asin pinapadalagan kan Bicol Broadcasting System. An estudyo asin transmitter kaini makukua sa BBS Bldg., Balatas Rd., Brgy. Balatas, Naga City, Camarines Sur.

## Toltolan
Madre del Buon Consiglio

An **Basilica of the Crowned Mother of Good Counsel** (Italian: *Basilica della incoronata Madre del Buon Consiglio*) sarong Katoliko Romano basilika menor namumugtak sa Naples, habagatan Italya. Iini idinusay ki Birhen Maria sa irarom kan titulong Our Lady of Good Counsel asin namumugtak sa may buru-buklod pasiring sa palasyong Capodimonte. An santuaryo itinugdok sa alitoktok kan antigong Catacombs of San Gennaro asin liwat hinirahay kan 1920 sundo' 1960.

Si Papa Pius X winarasan ini nin Pontifical decree nin canonical coronation sa natatampok na imahe ni Maria kan 29 Marso 1911. An rito nin koronasyon pighaman ni dating Arsobispo nin Naples, Kardinal Giuseppe Antonio Ermenegildo Prisco kan 6 Enero 1912. 

Si Papa John Paul II itinaas an santuaryo sa status nin Basilika Menor paagi kan Pontifical decree *Beatæ Mariæ Virginis* kan 2 Enero 1980. Dangan siya ngapit nag-Apostolic Visit sa santuaryong ini kan 21 Oktobre 1979 asin 9 Nobyembre 1990. An mga debotong maigot sinasabi na an edipisyong masamnong gayo inaapod na "kakambal na tugang" ta nakaagid daa sa Basilika ni San Pedro sa Roma.

## Toltolan
Katedral nin Castellaneta

An **Katedral nin** **Castellaneta** () sarong Katoliko Romanong simbahan sa Castellaneta, probinsya nin Tarento, Apulia, Italya, na idinulot ki Pag-sakat sa sa Langit ki Maria. Iini tukawan episkopal nin Dyosesis nin Castellaneta.

## Mga pintorado
An katedral may tolong canvas na ipininta ni Carlo Porta.

## Toltolan
Marcel Proust

Si **Valentin Louis Georges Eugène Marcel Proust** (10 Hulyo 1871 – 18 Nobyembre 1922) sarong Pranses na nobelista, historyador, asin kritiko nin literatura, na midbid na gayo komo kagsurat kan *[[À la recherche du temps perdu]]* (Ingles: *[[In Search of Lost Time]]*, o "*[[Sa Paghahanap kan Nawara Nang Panahon]]*", o "*[[Sa Paghahanap kan Nawara Nang Oras]]*" sa pagpapalis), na sarong monumental na gibo na natokda' sa pitong mga kabtang poon 1913 hanggang 1927. Siya hinihiling kan mga kritiko asin parasurat na saro sa pinakamaimpluwensiyang autor sa ika-20ng siglo.
Si Proust namundag sa Auteuil quarter nin Paris, sa mga mayaman na pamilyang bourgeois. An ama  niya, Adrien Proust, sarong prominenteng patologo asin epidemiolohista na inadalan an kolera. an ina niya, Jeanne Clémence Weil, saro man na gikan sa asensadong pamilya Hudyo. Si Proust pinadakula sa pagtubod Katoliko kan saiyang ama, alagad siya ngapit nagin ateista. Sa hubin na edad, siya parating inaatake kan helang na hapo' ) kaya dai natoltol si saiyang edukasyon. Si Proust bilang sarong hubin na soltero, pirmi karamas-ramas an alta sosyedad mantang nagkainteres sa literatura asin pagsusurat. Ining saiyang pakikiramas sa alta sosyedad iyo nagtatao saiya nin inspirasyon asin materyal sa pagsurat sa saiyang mga nobela. An enot niyang mga trabaho, kabarali an saiyang koleksyon nin mga istorya *[[Les plaisirs et les jours]]*, napubhlikar kan mga 1890 alagad daing gayo naggibsaw sa publiko.

Kan 1908, si Proust pinu'nan saiyang obra na *À la recherche du temps perdu*. An nobela binibilog nin pitong tomo na may total na 1.25 milyon na kataga'. Ini nasg'uungkat kan memorya, arte, pagkamoot, Al;ta Sosyedad, asin an an mga eksperensyang humano paagi sa pagromdom kan nag'uusipon. Napu'nan kan an edad ni Proust 38, an nobela dai-sangkap napublikar kan siya buhay pa, an enot na mga seksyon napaluwas kan 1913. An mga ibang nawalat na mga tomo narebisar kan tugang niyang si Robert basado sa mga draft asin mga proof. *À la recherche du temps perdu* iyo an nagpabungsod kan bagong teknik nin inapod stream of consciousness literary technique. an laba kan nobela, kompleksidad, asin paghorop-horop samga temang arog kan pagmama'wot, artiswtikong pagmukna', sekswalidad, asin klase nagbilog sa nobvela bilang sarong signipikanteng obra sa pagpatalubo kan inapod na Modernist literature. An trabaho pigpalis sa Ingles ni C. K. Scott Moncrieff asin mga iba pa man.

## Toltolan
Syabru (bayle)

An **Syabru** () sarong tradisyonal na bayle kan Himalayan na Nepalnon. Ini panginot na piggigibo kan mga tawo kan mga komunidad nin Sherpa asin Yolmo. Ini man piggigibo kan ibang mga komunidad sa Himalaya kan Nepal. An bayle ginigibo sa lambang kapiyestahan siring man sa manlain-lain na marahay na okasyon asin pagtiripon.

## Pagganap
An bayle ginigibo sa sarong grupo. An bayle ginigibo kan mga lalaki asin babae. An mga tawo nagsusulot kan saindang mga gubing na etniko mantang naggigibo kan bayle. An mga tawo nag-aawit nin mga tradisyonal na awit na folk mantang luway-luway na naghihiro sa sarong linya o sarong sirkulo mantang naggigibo kan bayle. An mga awit parati may kaibang tradisyonal na mga instrumento arog kan Dramnyen.

## Pagpreserbar
Kasabay kan manlaen-laen na bayle kan Nepal, an popularidad kan bayle nin Syabru nagbabawas man. Tanganing mapreserbar asin maipalakop an pormang bayle, manlaen-laen na mga kompetisyon, workshop asin mga programa sa pag-aaram an ginigibo. An bayle sarong mahalagang ritwal sa panahon kan selebrasyon nin Gyalpo Lhosar.

## Mga toltolan
Sangini

An **Sangini** (Nepali: संगिनी) sarong partikular na klase nin kanta asin bayle na piggigibo kan mga babaeng Nepali sa okasyon nin sarong relihiyosong kapiyestahan Tihar asin Teej. Ini nagpoon sa mabulod na mga rehiyon kan Nepal asin piggigibo kan mga babaeng Nepali hale sa Nepal asin mga parte kan India asin Bhutan

## Deskripsyon
An bayleng Sangini piggigibo sa ibang okasyon para man sa pag-aling-aling alagad bako sa dakulang eskala. An mga babaeng taga baryo naggigibo nin bayle nin Sangini sa patyo kan harong o mga templo sa tahaw kan berdeng kapalibutan. An mga parabayle mismo nag-aawit nin mga Awit. An bayleng ini kabali sa halangkaw na kasta kan komunidad nin mga Nepali sa mga Brahmin asin mga Chettri.  An mga aking babae na may agom hale sa harayo asin nagtitiripon sa harong kan saindang mga magurang tanganing magpartisipar sa bayle. Nanompongan ninda duman an saindang haloy nang nalingawan na mga katood asin nagpartisipar sa bayle kaiba ninda. Sa bayleng ini an mga babae naggigibo nin bayleng Sangini na may kapot na mga plato nin Kalasha o Diyo o may darang Kalash sa payo.

## Mitolohiyang istorya
An mitolohikong istorya ni Sangini minabalik sa mitolohikong istorya kan diyos na Hindu na si Shiva asin diyosa na si Parvati. Idto an diyosa na si Parvati na an puso pano nin kasakitan asin kulog na mahiling an kadaklan sa mga hoben na balo na nagadanan kan saindang agom sa amay na edad. An diosa na si Parvati nakikimaherak ki Shiva na iligtas an mga hoben na may agom na mga daragita sa saindang sumpa. Si Shiva nag-adbokasiya ki Parvati na hagadon sa mga hoben na may agom na mga daragita na ini na mag-alok nin puja sa saiyang ngaran. Kaya, posibleng pigtutubodan na sinda maliligtas sa pagigin daing panahon na balo kun sinda mag-aalok nin mga puja ki Kagurangnan Shiva. 

## Hilingon man

* Dhan Nach
* Maruni

## Mga toltolan

## Mga panluwas na takod
* A sample of a Sangini dance performance, from youtube.com.
Shakrain

An ***Kapiyestahan nin Shakrain*** (; midbid man sa apod na ***Kapiyestahan nin Buradol*** asin ***Ghuri Utsob***) sarong taonan na selebrasyon kan Bengali sa Dhaka, Bangladesh, na pig-oobserbaran sa paagi nin pagpalayog nin mga buradol o saranggola. 
An selebrasyon kakaibang pigseselebrar kan komunidad nin Muslim na Bengalnon na Dhakaiya na nakabase sa Daan na Dhaka. Nangyayari ini sa katapusan kan Poush, an ika-siyam na bulan kan kalendaryong Bengali (Enero 14 o 15 sa taon na ogdong, susog sa Gregoryanong kalendaryo). An kapistahan kasabay kan kapiyestahan kan Poush Sankranti An aldaw na ini inaapod na *Poush Sankranti* (; *Katapusan kan Poush*).

An *Kapiyestahan nin Shakrain* saro sa pinakagurang na taonan na kapiyestahan kan Bangladesh. Ini sarong bantog asin sarong mahalagang pangyayari sa kulturang Bangladeshi. Ini an simbolo nin pagkasararo asin pakikikatood sa Bangladesh.

## Mga Pangyayari
An *Shakrain* pigseselebrar sa kadaklan sa palibot kan habagatan na parte kan siyudad nin Dhaka.
Bilang parte kan selebrasyon, an mga makolor na saranggola o buradol pigpapalupad nin halangkaw hale sa mga atop sa palibot kan lugar sa hapon. 
Ini parati sa porma nin pakikipaglaban sa buradol, kun sain an mga partisipante naghihingoang agawon an mga buradol kan lambang saro o putolon an ibang buradol.

## Mga kostumbre
Kun banggi na, an mga paputok nagliliwanag sa kalangitan kan daan na Dhaka. An Mga parakakan nin kalayo nagtitiripon man sa mga atop tanganing lingawan an mga tawo sa saindang mga kakayahan sa pagmaniobra nin kalayo. 

An musika nagpupukaw sa bilog na banwaan, mantang an mga tawo padagos na nagbabayle gikan sa saindang puso.
Nagtitipon nin rinibong tawo tanganing makipagkumpetensya asin mag-ogma, ini sarong okasyon asin aldaw na pighahalat kan lambang hoben. An lambang harong nag-iiriwal kun siisay an makakaluto nin pinakadakulang klase nin pitas, asin pakatapos kan matanga, igwa nin mga kawat na kapareho kan mga kawat nin dice na pig-aawit, alagad may mga prutas. An manlaen-laen na klase nin mga dulse asin tradisyonal na kakanon, orog na an kacchi biryani, sarong pirmang putahe kan Daan na Dhaka, pigsisirbe man sa aldaw na ini nin kapistahan.

## Kaladawanan

File:Shakrain Festival 2020.jpg|Mga paputok sa kasagsagi kan kapiyestahan 
File:Shakrain Festival, 2015 ll সাকরাইন উৎসব, ২০১৫.jpg|Mga paputok sa kasagsagi kan kapiyestahan
File:Kite festival at Shakrain.JPG
File:Untitled Panoramauuup2.jpg
File:SHAKRAIN-2015-PAN-002 FL.jpg
File:Shakrain Kite Flyer.JPG
File:Fireworks at Shakrain Festival.jpg
File:Fireworks at Shakrain.jpg


## Hilingon man
*Kultura kan Dhaka
*Mga Dhakaiya
*Mga Muslim na Bengali
*Makar Sankranti
*International Kite Festival in Gujarat – Uttarayan
*Lohri

## Mga toltoan
Boro Din

An **** () iyo an tradisyonal na Bengali na pangaran para sa Pasko. Ini an pinakadakulang kapiyestahan kan mga Kristiyanong Bengali.

## Kasaysayan
An Kristiyanismo dinara sa Bangladesh kan ika-16 na siglo kan mga negosyanteng Portuges asin mga misyonero.An mga Kristiyano sa Bangladesh minabilog nin 0.30 porsyento kan populasyon. 

## Mga Selebrasyon
An mga Kristiyano sa Bangladesh nagtatao nin mga regalo sa lambang saro asin nagdadalaw sa iba kun Pasko. An Pasko sarong nasyonal na piyesta opisyal sa Bangladesh. An mga aki nag-aako nin kwarta o mga aling-alingan hale sa mga adulto. An mga tawo nagkukumusta sa lambang saro na may  ('Mga Pagbati kan Dakulang Aldaw'). Sa mga rural na lugar, an mga kahoy asin dahon nin saging ginagamit sa dekorasyon. Sa mga syudad, an mga komun na dekorasyon sa Pasko kabali an mga Poon nin Pasko o Christmas tree, mga bandera asin mga lobo. An mga espesyal na okasyon ginigibo sa mga hotel asin an mga espesyal na Pasko ipinapahiling sa TV. An mga tradisyonal na kakanon kabali an Christmas cake, pitha, asin mga cookie. An mga Kristiyano nagbibisita sa mga simbahan asin naggigibo nin Christmas cake. An mga simbahan pigdedekorasyonan nin mga ilaw sa Pasko asin sarong Christmas tree. An mga koro kan simbahan nagtutugtog nin mga awit sa Pasko sa Bengali. An mga bangkete sa Bisperas nin Pasko na ginigibo kan Simbahan inaapod na  asin an mga himno inaapod na .

An Pasko orog man na pig-oobserbaran kan mga tawong iba an pagtubod sa Bangladesh, partikularmente sa mga urban na lugar.

## Hilingon man

* Kristiyanismo sa Bangladesh
* Kristiyanismo sa Indya.
* Pasko sa bilog na kinaban

## Mga Reperensya
Kuurdak

An ***Kuurdak***, sarong tradisyonal na putaheng karne na tipikal sa rehiyon Sentral Asya, orog na sa Kirgistan.  An Taste Atlas nginaranan an putaheng ini bilang saro sa 50 pinakamarahay na putaheng may laman sa kinaban. na nanonongod sa kun pano ini ginigibo. An putahe ilinaladawan bilang "haloy nang luto na kolor baroron na karne."   An Kuurdak sa lutong Turko midbid bilang kavurma.

## Mga sangkap
An putaheng ini sa pankagabsan gibo sa karne asin laog kan hayop, arog kan karnero, kanding, baka, o kabayo, dawa an manok sa mas limitado asin pambihirang kantidad. An karne asin laogan iyo an pangenot na mga sangkap, na dinadagdagan nin mga sibulyas asin iba pang mga rekado arog kan kamatis (minsan tomato paste), bawang, asin paprika. Alagad, si Viktor Kadyrov (2019) nagsasabi na an "kuurdak" sarong pritong karne na mayong mga pampaharang o rekado.Selain itu, sayuran seperti labu, kentang, dan wortel juga ditambahkan. An paggamit nin patatas sa paggibo nin *kuurdak* iyo an nagtulod sa nagkapira na apodon ining pagkakan na french fries asin karne..

## Pagkakaiba-iba
An Kuurdak sa pankagabsan igwa nin duwang klase: kara kuurdak, na an boot sabihon itom na kuurdak, asin tondurman kuurdak, na an boot sabihon nagyelo na kuurdak. An itom na kuurdak gibo sa bilog na karne, na mayong ibang mga sangkap, kaiba an mga sibulyas. An itom na kolor kaini nakakamtan sa paagi nin pagprito o pag-ihaw kan karne. An nagyeyelo na kuurdak, sa ibong na lado, nanonongod sa karne asin laogan na pinirito sa taba nin hayop sa irarom nin saradong kondisyon asin dai napapaatubang sa oksiheno o bukas na aire, sa paglaom na mapreserbar an karne sa mas halawig na panahon. 

An ikaduwang klase nin *kuurdak* saro sa pinakagurang na mga preparasyon nin kakanon kan mga nomadikong Kirgis. Ginibo sa paagi kan pag-adaptar kan mga apoon na Kirgis sa halawig, mainit na tig-init kan Katahawan na Asya, an nagyelo na kuurdak pigprito sa taba nin hayop, na nagsisiguro nin halawig na buhay sa estante. An linuto asin nakatago na kuurdak madaling gamiton giraray bilang sangkap sa mga bagong putahe. An kakanon na ini igwa nin halawig na buhay sa estante asin angay para sa pagbiyahe sa harayo, kaiba an mga paglipat-lipat.

## Mga Tala

## Mga reperensya
Zhent

An Zhent (Kasak: жент) sarong tradisyonal na mahamis na putahe na subo sa Kasakstan asin iba pang parte kan Katahawan na Asya, partikularmente sa mga tawong Kasak asin Kirgis. An Zhent midbid bilang sarong putahe na pigsisirbe sa mga tradisyonal na okasyon arog kan mga kasal, pagkamundag, o mga selebrasyon relihiyoso. Igwa ining mahamis na namit, malumoy na pagkadakula, asin sarong pambihirang hamot na hale sa pinaghalo na mantikilya, pulot, asin inihaw na harina nin trigo.

## Mga Ginikanan
An Zhent gikan sa mga tradisyon sa pagluto kan mga nomadikong mga tawo kan mga kapatagan kan Kazakh. An nomadikong mga tawong Kasaks nangangaipo nin kakanon na halawig asin madaling andamon, kaya an Zhent sarong popular na pagpili. Sa primero, an Zhent ginibo gamit an simpleng mga sangkap arog kan giniling na harina nin trigo, mantikilya nin baka, asin pulot na nakolekta sa mga lokal na putyukan. Sa pag'agi nin panahon, an mga sangkap arog kan pulbos na gatas asin pino na asukar idinagdag tanganing mapakarhay an namit.

## Mga Sangkap asin Proseso nin Paggibo
An pangenot na sangkap kan Zhent iyo an harinang trigo, na iniihaw sagkod na magin baroron o kayumanggi, dangan sinasalak sa tinunaw na mantikilya, pulot, gatas na pulbos, asin asukar. An minasa pighahalo nin marhay, dangan pigpipirit sa mga molde asin pigpapalipot sagkod na magtagas. An prosesong ini nagbubunga nin mahibog alagad malumoy na pagkadakula. Minsan, an mga mani arog kan mga walnut, almendras, o mga pisog nin mirasol idinadagdag para sa mas masiram na namit.

## Halaga sa Kultura
An Zhent igwa nin makusog na simbolikong halaga sa kultura kan Kasaks. Sa lokal na tradisyon, an pagserbi ki Zhent nagsisimbolo nin kauswagan, pagkasararo, asin paggalang sa mga bisita. An putaheng ini parati man na itinatao bilang regalo sa mga *toi* (mga okasyon nin selebrasyon) arog kan pagkamundag nin aki, kasal, o an kapiyestahan kan Nauryz. Susog sa mga antropologo sa pagkakan, an Zhent pigkokonsiderar na simbolo kan nasyonal na identidad sa pagluto kan Kasakstan, na nagpapahiling kan haraning koneksyon kan tradisyon, naturalesa, asin buhay na nomadiko.

## Mga Pagkakaiba-iba
An lambang rehiyon sa Kasakstan igwa nin sadiring kakaibang pagkakaiba-iba kan Zhent. Sa habagatan, an Zhent mas mahamis huli sa pagdagdag nin mas dakol na pulot asin gatas, mantang sa amihanan, an Zhent mas masiram huli sa pagdagdag nin mga sinanlag na nuts. An ibang modernong bersyon nagdadagdag nin tsokolate o karamelo bilang sarong inobasyon sa namit na paborito kan mga hoben na henerasyon..

## Halaga sa Sustansya
An Zhent igwa nin halangkaw na lebel nin karbohidrato hale sa harina asin asukar, asin taba hale sa mantikilya asin gatas. An laog kaini na enerhiya ginigibo ining angay na kakanon para sa mga tawong naglilibot-libot na nangangaipo nin halangkaw na pag-inom nin kaloriya tanganing mabuhay sa maringis na klima kan kapatagan. Dugang pa, an pulot na ginagamit igwa man nin natural na mga antioksidante.

## Hilingon man
* Boorsoq
* Baursak
* Qurut
* Katyk
* Kuyrdak

## Mga reperensya
The Walking Dead

An ***The Walking Dead*** sarong Amerikanong pasale na drama sa telebisyon kan AMC na minukna ni Frank Darabont, asin pinagpapelan ninda Andrew Lincoln, Norman Reedus, Steven Yeun asin Lauren Cohan. Nagluwas ini kan 31 Oktubre 2010.

## Mga tauhan sint karakter
*Andrew Lincoln bilang Rick Grimes
*Norman Reedus bilang Daryl Dixon
*Steven Yeun bilang Glenn Rhee
*Lauren Cohan bilang Maggie Greene
*Melissa McBride bilang Carol Peletier
*Jeffrey Dean Morgan bilang Negan
Kazy (danaw)

An **Kazy** (; ) sarong danaw nin asin sa Distrito nin Akkuly, Rehiyon nin Pavlodar, Kasakstan.

## Lokasyon
An danaw namumugtak  sa sur kan baryo Kazy,  sa amihanan-sulnopan kan Malybay, mga  sa sulnopan kan Linderos kan Rusya-Kasakstan. An Akkuly, an kabisera kan distrito, namumugtak sa  sa habagatan-sulnopan.

## Heograpiya
An Kazy parte kan Irtysh basin. Ini namumugtak sa sarong tektoniko na depresyon kan Kulunda Plain. An Danaw Borli namumugtak sa  sa amihanan-sulnupan, Kyzyltuz sa Subangan Habagatan-subangan, asin Seiten  sa amihanan.

An korte kan danaw haros obal. Kun ikukumpara sa mga kataraid na danaw ini medyo hararom asin nagpapahiling nin kolor na asul-berde. An mga baybayon sa sirangan asin amihanan-sulnopan patag asin laboy, alagad an baybayon sa habagatan magapo.

## Flora asin fauna
An Danaw nin Kazy napapalibutan nin mga tinanom na kapatagan. An tubig maasin asin halangkaw an mineralisasyon. Bako ining angay sa pagpatubig sa mga hayop.

## Hilingon man
*Lista kan mga danaw sa Kasakstan

## Mga toltolan

## Mga panluwas na takod
*
*Hydrochemical Research and Geochemical Classification of Salt Lakes in the Pavlodar Region
Kazy (klaripikasyon)

Minatukdo man an Kazy sa

* Kazy - pagkakan sa Katahawan na Asya
* Kazy (danaw) - sarong danaw sa linderos kan Rusya asin Kasakstan.
* Kazy (dolohan) - sarong baryo
Yael Braudo-Bahat

Si Dr. **Yael Braudo-Bahat** () sarong aktibista sa katoninongan na Israeli, akademiko, asin an presenteng co-director kan Women Wage Peace.

## Karera
Pagkatapos kan sarong bachelor's degree sa ley asin accounting, si Braudo-Bahat nakakua kan saiyang master's in law, na may tesis sa ley manungod sa breastfeeding. Nakakua siya nin PhD sa ley gikan sa Tel Aviv University, na nag-espesyalisar sa ley sa pamilya, feminismo asin legal history. An saiyang tesis sa PhD nakasentro sa Mga organisasyon nin mga kababaihan sa Israel sa an enot na pirang dekada kan Israel, asin an saindang aktibidad sa pagseguro nin mga deretso sa pagsasadiri para sa mga kababaihan.

Si Braudo-Bahet sarong panluwas na paratukdo sa Tel Aviv University, asin deputy editor kan journal na *[[Theoretical Inquiries in Law]]*. Poon 2017 sagkod 2018, si Braudo-Bahat sarong bisitang propesor sa pag-aadal sa Israel sa York University sa Canada.

## Aktibismo
Si Braudo-Bahat asin an kapwa aktibista sa katoninongan na si Vivian Silver magkaibanan na nagmukna kan Women Wage Peace kan 2014. An organisasyon igwa nin labing 50,000 na miyembro. Sa pagduon kan importansya kan mga kababaihan sa proseso nin katoninongan, an WWP naghahanap nin sarong pinag-olayan na resolusyon sa politika sa iriwal kan Israel asin Palestina. Poon kan 2021 ini nakipagtabangan sa sarong Palestinian sister movement, Women of the Sun. By February 2023, Braudo-Bahat was the organization's co-director. Bilang sarong miyembro kan Women Wage Peace, pigkritika ni Braudo-Bahat an mga polisiya kan gobyerno na naglilimit sa paglaog kan mga aktibistang Palestinian sa Israel, asin an padagos na gera sa Gaza.

Si Braudo-Bahat nainterbyu kan ABC News, France 24, asin NPR's *Here & Now* manungod sa simbag kan hiron nin katoninongan sa gera sa Gaza.

Si Silver, na sinitar ni Braudo-Bahat bilang sarong mentor sa Women Wage Peace na saiyang utang na marhay, ginadan kan Hamas sa saindang pag'atake sa Israel kan 7 Oktubre 2023.

## Personal na buhay
An ama ni Braudo-Bahat sarong beterano kan Yom Kippur War.

## Pagmidbid
Kan Nobyembre 2023, si Braudo-Bahat nginaranan sa listahan kan BBC 100 Women.

## Mga publikasyon

* 

## Mga toltolan
Lina Annab

Si **Lina Mazhar Annab** ( Līnā Maẓhar ʿAnnāb; namundag kan Nobyembre 29, 1966) sarong Jordanon na negosyante asin politiko. Siya an embahador sa Hapon poon pa kan Hunyo 19, 2019. Dati siya nagserbi bilang Ministro kan Turismo asin Antigong mga bagay.

## Edukasyon asin karera
Si Annab naggradwar sa Unibersidad nin Georgetown sa Estados Unidos.

Siya sarong Heneral na Manedyer sa Zara Investment Company poon pa kan 2008. Siya ginibong Ministro kan Turismo asin mga Antigo sa gabinete ni Hani Mulki kan Hunyo 2016. Napili siya sa hunta kan American Center of Oriental Research, nagdemitir siya sa saiyang posisyon pagkatapos na siya ninombrahan na ministro kan gobyerno. Siya an nag-patron kan Arab Aviation summit sa Jordan kan 3 Disyembre 2016. Pinangenotan niya an delegasyon kan Jordan sa ika-41 na sesyon kan Komite sa Pamana kan Kinaban kan UNESCO. Nagtabang siya sa pag-organisar nin sarong Opera Festival sa Jordan kan 2017; na iyo an pinakaenot sa kinaban nin mga Arabo.

Sa pag-abot kan katapusan kan termino ni Annab bilang Ministro kan Turismo asin mga Antigo, kan Oktubre 25, 2018, sarong bus kan eskwelahan an niragasa nin nakagagadan na makusog na baha sa rehiyon kan Gadan na dagat asin 21 buhay an nawara. Kan Nobyembre 1 kan 2018, an kaidto Ministro kan Edukasyon asin si Annab nagsumiter kan saindang mga pagdemitir tanganing akuon an responsibilidad sa pangyayari.

Si Annab pormal na nanumpa sa atubangan ni Hade Abdullah II bilang embahador kan Jordan sa Hapon. Iprinesentar ni Ambassador Annab an saiyang surat nin kredibilidad ki Emperador kan Hapon na si Naruhito sa Palasyo Imperyal kan Tokyo kan Hunyo 19, 2019.

An Emperador kan Hapon nagtao ki Annab kan Dakulang Kordon kan Orden kan Nagsisirang na Saldang, bilang pagmidbid sa saiyang pambihirang mga kontribusyon sa pagpakusog kan bilateral na relasyon sa pag-ultanan kan Jordan asin Hapon sa laog kan saiyang pagtener bilang embahador poon 2019 sagkod 2024. An Dakulang Kordon kan Orden kan Nagsisirang na Saldang saro sa mga pinakahalangkaw na orden na itinatao kan Emperador kan Hapon sa mga indibidwal - parehong mga Hapon asin mga dayuhan - na nakagibo nin mga pambihirang naginibohan sa manlaen-laen na larangan, kabali an internasyonal na relasyon, pagpapauswag kan kulturang Hapon, mga pag-uswag sa saindang larangan, pag-uswag sa kapakanan o pagpreserbar kan kapalibutan.

## Mga toltolan

## Mga panluwas na takod
* 

 pa
Balasagun

An **Balasagun** ( or  *Balasagyn*; ) sarong suanoy na siyudad nin Sogdia sa makabagong Kirgistan, na namumugtak sa Kababan nin Chüy sa pagtanga kan Bishkek asin kan danaw nin Issyk-Kul. Namomogtak sa gilid kan Dalan nin Seda, an mga kagabaan kan syudad nakaukit kan 2014 sa Listahan kan Pamana kan Kinaban kan UNESCO bilang parte kan Lugar na Pamana kan Kinaban na An Mga Dalan nin Seda: An Network nin Ruta kan Koridor nin Chang'an-Tianshan.

An Balasagun pigtugdas kan mga Sogdyanon, sarong etniko na may ginikanan sa Iranon asin an tataramon na Sogdyano ginagamit pa man giraray sa banwaan na ini sagkod kan ika-11 siglo.

Ini an kapitolyo kan Kanato nin Kara-Khanid poon kan ika-10 siglo sagkod na ini sinakop kan Qara Khitai (dinastiyang Sulnopan na Liao) kan 1134. Dangan ini nasakop kan mga Mongol kan 1218. Inapod ini kan mga Mongol na **Gobalik'' "Magayon na syudad". Dai ini dapat ikaribong sa Karabalghasun, na ngunyan [[Ordu-Baliq]] sa Mongolya, na iyo an kabisera kan [[Kaganato nin Uyghur]].

Itinugdas kan Kanato nin Kara-Khanid kan ikasiyam na siglo, an Balasagun dai nahaloy sinalidahan an [[Suyab]] bilang mayor na sentro politikal asin ekonomiko kan [[Kababan nin Chüy]]; an kauswagan kaini nagluya pagkatapos kan pananakop kan mga Mongol. An pararawitdawit na si [[Yūsuf Balasaguni]], bistado sa pagsurat kan ''[[Kutadgu Bilig]]'', pighuhuna na namundag sa Balasagun kan ika-11 siglo. An syudad igwa man nin dakulang populasyon na [[Nestoryanismo|Kristyanong Nestoryano]]; an sarong sementeryo ginagamit pa kan ika-14 siglo. Poon kan ika-14 na siglo, an Balasagun sarong baryo na igwa nin kadakol na mga kagabaan  sa habagatan-subangan kan [[Tokmok]].

An sona nin **Burana''', namumugtak sa gilid kan Tokmok asin  gikan sa presenteng baryo nin Balasagun, iyo an sulnopan na poro kan suanoy na syudad. Kabali digdi an Torre nin Burana asin sarong natad nin mga petroglipiko na gapo, an Kurgan stelae. An Torre nin Burana sarong minaret na itinugdok kan ika-11 siglo sa mga kagabaan kan suanoy na siyudad nin Balasagun. Nasa  an langkaw, dawa ngani kan ini inot na itinugdok ini nag-abot sa . An nagkapirang linog sa laog nin mga siglo nagkawsa nin dakulang danyos, asin an presenteng edipisyo nagrerepresentar nin sarong mayor na paghirahay na ginibo kan mga taon 1970.

## Mga toltolan
Mga istupa kan Noorpur

An **mga Istupa kan Noorpur** sarong arkeolohikong lugar sa Gilgit, Gilgit-Baltistan, Pakistan.

## Mga toltolan
Holy Family Parish Church

An **Holy Family Parish Church**, na namumugtak sa Barangay San Juan, Bato, Camarines Sur, Filipinas, sarong mahalagang establisimiento relihiyoso sa laog kan Metropolitan Archdiocese of Caceres.

## Kasaysayan asin Pagmukna
An simbahan tinogdas kan Pebrero 7, 1964, sa irarom kan Vicariato kan Nuestra Señora de Perpetua Auxiliadora. An titular kaini iyo an Banal na Pamilya, asin an petsa kan kapistahan pigseselebrar sa huring Sabado kan Enero. An presenteng kura paroko iyo si Rev. Larry C. Nagales.

## Arkitektura
An simbahan igwa nin portiko na minaabot sa bilog na lakbang kan atubangan kaini. An mga retrato kan atubangan asin altar kan simbahan, na kinua kan Hulyo 2021 asin Nobyembre 2021, makukua online.

## Lokasyon asin Komunidad
An simbahan namumugtak sa Barangay San Juan, Bato, Camarines Sur, na an eksaktong lokasyon kaini naitala bilang 13° 19′ 34.54′′ N, 123° 18′ 56.07′′ E. An parokya aktibong nakikipag-ulay sa saiyang komunidad, siring sa mahihiling sa mga anunsyo manungod sa mga pangyayari arog kan Parish-Bañabracelebraces Trasiones and Claciaces Prosions.

## Toltolan
Christ the King Parish

Namumugtak sa matuninong na Barangay Palestina, Munisipyo kan Pili, an kabisera kan Camarines Sur sa Rehiyon Bikol, an **Christ the King** (**Parokya ni Kristong Hade**) nagtitindog bilang sarong mahalagang sentro espirituwal para sa lokal na komunidad. Tinugdas kan Disyembre 13, 1975, sa irarom kan Arkidiosesis Metropolitana kan Caceres, an parokya idinusay sa kapistahan ni Cristong Hade, na pigseselebrar sa huring Domingo kan taon liturhiko. An lokasyon kaini nagtatao nin makangangalas na mga tanawon, na an Mt. Isarog nagkukuadro kan aerial panorama kan simbahan, na nagpapahiling kan saiyang pag'iriba sa marambong na tanawon kan Bikol.

## Makangangalas sa arkitektura
an simbahan igwa nin entrada sa portiko na may mga arko, sarong prominenteng gable, asin sarong buta na rosas na bintana, na pinaghalo an modernong disenyo sa tradisyonal na mga elementong Katoliko. An atubangan nagpapahiling nin kadakulaan, mantang an laog na altar nag-aagda nin matoninong na pagsamba. An mga retrato gikan sa Romano Katolikong Arkidiosesis kan Caceres nakakakua kan kagayunan kaini, poon sa mahiwas na mga luwas sagkod sa mga sagradong espasyo. Ilinaladawan ini kan mga parokyano bilang sarong "malawak at maganda ang arkitektura" (mahiwas asin magayon an arkitektura) na espasyo, na nag-aako nin mga buhay na aktibidad arog kan aroaldaw na mga Misa, selebrasyon kan aldaw nin kapiyestahan, asin mga prusisyon arog kan Mater Dolorosa na pangyayari.

## Papel kan Komunidad asin Padagos na Buhay
As part of the **Vicariate of St. Raphael the Archangel**, the parish is led by **Rev. Fr. Emil D. Valeza**, fostering deep faith amid Pili's growth from a former hinterland to the provincial hub. It pulses with life through choirs like Voces ad Deum and CTK Music Ministry, Zumba events for fundraising (e.g., "Parish Zumba, Groove for a Cause" on November 15, 2025), and social media engagement via its official Facebook page. Mass schedules are available through the Archdiocese website, though specifics may vary—check for updates.

## Toltolan
Kandila

An **kandila** sarong maluyang mitsa na naka-embed sa waks, o iba pang mga nasusulong solidong sangkap siring kan taba, na nagtatao nin liwanag, asin sa nagkapirang mga kaso, an sarong pahamot. An sarong kandila mapupwede man na magtao nin init, o mapupwedeng magamit bilang sarong paagi nin pagpapadanay nin oras.
Filioque

An ***Filioque*** (), Latin para sa "asin hale sa Aki" iyo an sarong termino na manunumpungan sa pormang Kredong Niceno na piggagamit sa kadaklan kan mga simbahan nin Solnopan na Kristiyanismo. Dai ini manunuparan sa tekstong Griyego kan Kredong Niceno na orihinal na sinambit sa Enot na Konseho kan Constantinople na pinanongod sana na an Banal na Espiritu nagpopoon "gikan sa Ama". An idinugang na Filioque sa tekstong Latin pinanongod na an Banal na Espiritu nagpopoon "gikan sa Ama asin sa Aki":

: *Et in Spiritum Sanctum, Dominum, et vivificantem: qui ex Patre Filioque procedit*
: (*Asin sa Banal na Espirito, an Kagurangnan, an nagtatao nin buhay, na nagpopoon gikan sa Ama asin sa Aki*).
Mga inskripsyon sa Tulay nin Alam

An **mga inskripsyon sa Tulay nin Alam** nanonongod sa mga inskripsyon sa arkeolohiya sa mga gapo, harani sa Tulay nin Alam. An mga inskripsyon yaon sa Kharoshti asin Brahmi script, asin kadaklan mga inukit na hayop asin mga istupa.

## Mga toltolan

## Mga panluwas na takod

*
Moske nin Amburiq

An **Moske nin Amburiq** o **Masdyid nin Amburiq** () sarong moske na nakamugtak sa Shigar, sa rehiyon nin Gilgit-Baltistan kan Pakistan. Saro ini sa mga pinakagurang na moske sa Baltistan. An moske itinugdok ni Sayed Ali Hamdani asin kabali sa mga bantog na landmark sa Baltistan.

## Kasaysayan
Susog sa mga lokal na tradisyon, si Sayed Ali Hamadani nagbisita sa Shigar tanganing iproselitismo an pagtubod asin nagmukna kan moske na Amburiq, na nagin pinakainot na moske sa Kababan nin Shigar.

## Museo kan Moske
Sarong sadit na museo an naestablisar sa laog kan moske, na nakatabang na makagibo nin kaaraman sa makasaysayan na kahulugan kan lugar, asin tanganing maibugtak an sarong konserbasyonal na paagi sa lokal na komunidad pasiring sa mga estrukturang may kahulugan sa sosyedad.

## Paghirahay asin suporta
An paghirahay natapos kan 1998-2000. An gastos sa paghirahay kan moske itinao kan Embahada kan Norweyano sa Islamabad, asin kan lokal na komunidad kun sain an AKCSP nagtao nin teknikal na tabang asin nagsuperbisar kan proyekto.

## Mga Premyo nin Merito
* Kan 2005, UNESCO nagtao nin Mga Premyo sa Pamana kan Asya-Pasipiko sa moske.

## Kaladawanan

File:Amburik Mosque Window 1.jpg|Gaha kan Moske
File:Amburiq Mosque Inside View.jpg|An laog kan moske
File:Amburik Mosque, Shigar Valley, History.JPG|An nagkapirang impormasyon manungod sa moske sa sarong tabla
File:Khilingrong Mosque Shigar 2015-08-08 (1).jpg|Likod kan moske


## Hilingon man

* Islam sa Pakistan
* Lista kan mga moske sa Pakistan
* Moske nin Chaqchan
* Skardu Fort Mosque

## Mga toltolan


## Mga panluwas na takod
Kumpadre

An **kumpadre** (lalaki) asin **kumadre** (babae), (Kastila: *compadre* [lalaki] asin *comadre* [babae]) an parating arapodan bunga kan relasyon kan mga magurang sa ninong asin ninang nin sarong aking tinutubong sa bunyag o kumpil o resulta kan pagkasal o pag'agoman kan saindang aking babae sa aking lalaki o vice-versa. Ini linili'pot na sana sa  **padi** (lalaki) o **madi** (babae) bilang pag'apodan kan may siring na relasyon.

## Hilnga man
*Padrino asin Madrina
*Padre asin Madre
Polkabal

An **Polkabal** (pagsayod: *POHL-kah-bahl*) sarong bayleng Maria Clara na may impluwensiya hale sa kontinente nin Europa. Hinahaman ini nin duwang istilong pinagsaro: an '''''Pol'''''ka asin an '''''Bal'''''se*.  Magkapira sa mga kantang lokal sa [[Filipinas]] pwedeng akompanimyento sa bayleng ini, an [[Dahil sa Polka]] asin an [[Talusaling Polka]], na tina'wan buhay ni "Reyna nin Kundiman" na si [[Sylvia La Torre]]*.
Jun Hori

Si  sarong Hapones na peryodista asin host na pigrerepresentar kan talent agency North Production. Siya an nagtukaw sa news site *8bitNews*. Siya dating NHK announcer.

## Filmograpiya (duranteng yaon sa NHK)
**Okayama**

**Tokyo announcer**

## Filmograpiya (pakahale sa NHK)

### Seryeng TV

### Serye sa Radyo

### Serye sa Internet

## Toltolan

## Panluwas na takod
* Official profile
Mughal Minar

An **Mughal Minar** sarong arkeolohikong lugar sa Gilgit, Gilgit-Baltistan, Pakistan. Dati ining nagseserbing Istupa.

## Mga toltolan
Mga Inskripsyon sa Gapo nin Danyor

An **Mga inskripsyon sa Gapo sa Danyor** sarong arkeolohikong lugar sa Danyor, sa Gilgit-Baltistan, Pakistan . It is a gigantic boulder bearing inscriptions from the 7th and 8th centuries A.D.

## Lokasyon
An lugar namumugtak sa wala na pangpang kan Salog Gilgit sa gilid kan Karakoram Highway sa Danyor.

## Proteksyon
An lugar protektado sa irarom kan Akta sa mga Antigo kan Pakistan.

## Mga toltolan
Gapo nin Buddha kan Manthal

An **Gapo nin Buddha kan Manthal ('Dray chatfi Fong' sa lokal na tataramon na Balti)** sarong dakulang gapo na granito na may relief na iskultura ni Buddha, na posibleng kaidto pang ika-8 siglo. An gapong ini namumugtak sa baryo nin Manthal  sa Skardu, sa Pakistan. An Gapo nin Buddha saro sa pinaka-importanteng mga relikya kan Budismo sa Skardu. Ini mga 3 km hale sa Dalan Sadpara na pasiring sa Danaw nin Satpara.

## Kasaysayan

Bago an pag-abot kan Islam sa rona nin Gilgit-Baltistan, mayoriya kan mga tawo mga Budista asin sinda nag-iskultura nin mga imahe ni Buddha sa kadakol na mga gapo. An inukit na ini ni Buddha dai pa aram kan kinaban sagkod sa kapinunan kan ika-20 siglo huli sa harayong lokasyon kaini. Kan 1906 an Scottish na biyaherong si Ella Christie nagsurat nin sarong libro manungod sa saiyang pagbaklay pasiring sa Sulnupan na Tibet asin itinampok an inukit sa saiyang libro na nagtao kaini nin internasyonal na atensyon. Poon kaidto an gobyerno naggibo nin kadakol na lakdang tanganing mapreserbar an monumentong ini asin ini pigbibisita kan mga turista na nagbibisita sa Skardu.

An gobyerno kan Pakistan dai pa sana nahahaloy nagprobar na ipalakop an relihiyosong pagbiyahe. Tanganing maipaaram an pankinaban na komunidad nin mga Budista, an mga sagradong lugar na ini minimidbid sa mga nasyonal na forum.

## Hilingon man
* Kargah Buddha

## Mga toltolan
Buddha sa Kargah

An **Budhha sa Kargah** (; ) sarong arkeolohikong lugar na namumugtak mga  sa luwas kan Gilgit, Gilgit−Baltistan, Pakistan. Ini sarong inukit na imahe nin sarong dakulang nakatindog na Buddha, na may  an langkaw, sa bangin sa Kargah Nala. An inukit, na yaon sa sarong estilo na makukua man sa Baltistan, pigtatantyang nagpoon pa kan ika-7 siglo.

An imahe napapalibutan kan mga labot para sa sarong estrukturang harong na gibo sa kahoy, na iyo an makakaprotekta kaini sa maraot na panahon.

## Kinamumugtakan asin kasaysayan

An Buddha sa Kargah namumugtak sa pinagsararoan kan duwang mga sapa, an Kargah asin Shukogah, mga  sa sulnopan kan syudad nin Gilgit. An mga haraning lugar kabali an , Napur, asin an bukid nin Rakaposhi.

Poon kan ika-3 siglo sagkod kan ika-11 siglo, an Gilgit prominenteng sentro kan enot na Budismo. Durante kan panahon na ini, an dakol na mga kapangyarihan nag-iiwal para sa kontrol kan rehiyon, Imperyo nin Tibet, an Dinastiyang Karkota nin Kashmiri, asin an Kalipatong Umayyad asin Abbasid. Sa harani, mga  sa itaas kan salog, sarong monasteryo nin Budismo asin tolong mga istupa na igwa nin mga manuskritong Sanskrit an nakotkot kan 1931. Kan ika-11 siglo, an Gilgit nagdakula na sa awtonomong kahadean kan Dardistan bago an kadaklan nag-ampon kan Islam.

## Pag-ukit sa pagkutkot asin mga alamat
Tinatantya na an pag-ukit natapos kan ika-7 siglo. Ini nadayag kan 1938–39, kasunod kan inobasyon kan pigtutubodan na mga manuskrito kan Gilgit kan 1931.

Susog sa lokal na osipon, an pigura sarong parakakan nin tawo na *higantesa* o *bruha* (*[[yakshini]]* o *ya-chaani* o *yacheni*) na nagteror sa mga lokal na residente asin sa kahurihurihi itinukdo sa bangin kan sarong pir (banal na tawo) bilang padusa.

## Mga toltolan
Abdulmari Asia Imao

Si **Abdulmari Asia Imao** (Enero 14, 1936 – Desyembre 16, 2014) sarong Artista Nasyonal sa pag'iiskultor sa Filipinas.  Ipinangaki siya kan 1930 sa Sulu asin midbid bilang sarong potograpo, taga'adal nin kultura, parasurat, pintor, asin eskultor. Bilang sarong artista, si Imao an nagpabantog kan kulturang Muslim sa Filipinas siring kan sarimanok, ukkil, asin nagang mga ulayon (*naga motifs*) kun saen nagguguno siya nin inspirasyon.

Si Imao deklaradong Artista Nasyonal ni Pres. Gloria Macapagal Arroyo kan ika-23 nin Mayo 2006 sa ri'gon kan Proklamasyon Nu. 1071.

## Buhay Personal
Si Imao an agom iyo si Grace Bondoc de Leon, sarong art dealer na taga Santo Tomas, Pampanga. Igwa sindang apat na aking lalaki.

## Kagadanan
Si Imao nagadan kan 16 Desyembre 2014 sa edad na 78 sa residensya niya sa Marikina. Si Imao soboot nagadan huli sa atake sa puso alagad an pamilya niya nagsabi na siya nagadan kan yaon sa pagturog.

Sarong tradisyonal na serbisyo nekrolohiya asin mga pag'uumaw an iginawad ki Imao bilang sarong Artista Nasyonal, kan 21 Desyembre sa Cultural Center of the Philippines' Main Theater. Si Imao dangan ilinubong sa Libingan ng mga Bayani kan odto kaidto.

## Toltolan
Khanqah-e-Mualla Noorbakshia Khaplu Bala

An **Khanqah-e-Mualla Noorbakshia Khaplu Bala** () sarong relihiyosong monumento asin pinakadakulang Khanqah.  itinogdok paagi sa laboy asin kahoy sa rehiyon nin Gilgit-Baltistan, amihanan na Pakistan. Ini namumugtak sa Khaplu asin itinogdok kan mistikong Supi na Noorbakhshi na si Mir Mukhtar Akhyar. Pinunan ini kan 1109 asin natapos kan 1124. Poon kan 2025, an mga paghirahay asin rekonstruksyon nagpapadagos. Igwa nin espasyo na anom na ribong Namazi. Si Syed Mubarek Ali iyo an presenteng Imam asin Khateeb. An Khanqaah sarong tataramon na Persiano na binibilog nin duwang tataramon - khan asin qaah, an khan nangangahulugan na lugar na istaran asin an qaah nangangahulugan na espirituwal na pagsasanay. An Khanqaah nangangahulugan na sentro nin espirituwal na pagsasanay, sarong Sufi master kan Orden nin Nurbakshi kan mga ika-14 siglo. Saro ini sa mga pinakagurang na moske sa rehiyon kan Baltistan, asin saro sa mga lugar na pinakabantog huli sa mga palatandaan kaini asin sarong mayor na atraksyon nin mga turista.

## Hilingon man
* Palasyo nin Khaplu
* Moske nin Chaqchan
* Khaplu

## Mga toltolan